text: [{"text_idx": "#000000", "text": "\u201eTa\u00f0, sum tu\u0301 hevur hoyrt meg tala fyri mongum vitnum, fa\u0301 tru\u0301f\u00f8stum monnum ta\u00f0 i\u0301 hendur, sum eru f\u00f8rir fyri aftur at l\u00e6ra onnur!\u201c Seinna Timoteusbr\u00e6v 2.2"}, {"text_idx": "#000002", "text": "Hugsa\u00f0i at ly\u0301sa hetta vi\u00f0 tveimum d\u00f8mum fra\u0301 tru\u0301bo\u00f0arum a\u0301 Filipsoyggjunum. Ta\u00f0 hevur gingi\u00f0 o\u0301vanliga v\u00e6l vi\u00f0 arbei\u00f0inum hja\u0301 hesum tru\u0301bo\u00f0arunum, og i\u0301 dag eru fleiri virknar samkomur har."}, {"text_idx": "#000003", "text": "Eg hev\u00f0i ikki ny\u0301tt hesi d\u00f8mini, var ta\u00f0 ikki so, at vit hava kent hesar tru\u0301bo\u00f0ararnar i\u0301 mong a\u0301r og vita, at hetta eru ey\u00f0mju\u0301kir, sannir Harrans t\u00e6narar. Hetta eru fo\u0301lk, sum ikki r\u00e6\u00f0ast at leggja no\u0301gva orku i\u0301 ta\u00f0, tey gera, og kortini ikki taka s\u00e6r \u00e6runa fyri ta\u00f0, sum Harrin hevur gj\u00f8rt gj\u00f8gnum tey."}, {"text_idx": "#000004", "text": "Eg sigi hetta, ti\u0301 ney\u00f0ugt er at vera varin at ro\u0301pa ov no\u0301gv upp um ta\u00f0, sum hevur eydnast serstakliga v\u00e6l. Heldur enn at halda fo\u0301lki til, kann ta\u00f0 ofta taka mo\u0301ti\u00f0 fra\u0301 teimum. At royna at virka fyri Harran er ofta str\u00e6vi\u00f0 arbei\u00f0i, og s\u00e6\u00f0 vi\u00f0 mannaeygum spyrst ofta li\u0301ti\u00f0 burturu\u0301r. Ti\u0301 er ney\u00f0ugt at vera varin at siga fra\u0301 sli\u0301kum, sum eg fari at siga fra\u0301 her."}, {"text_idx": "#000005", "text": "Eg veit fra\u0301 m\u00e6r sja\u0301lvum \u2013 eftir mong a\u0301r millum muslimar \u2013 hvussu torf\u00f8rt ta\u00f0 kann vera bara at royna at na\u0301a fo\u0301lk vi\u00f0 evangeliinum. \u2013 Og so at gera s\u00e6r tankar um eisini at finna tru\u0301f\u00f8st fo\u0301lk, sum eru f\u00f8r fyri aftur at l\u00e6ra onnur \u2013 ta\u00f0 er n\u00e6stan sum at halda seg sja\u0301lvan fyri gj\u00f8ldur. Og kortini bi\u00f0ur Harrin okkum um at gera ju\u0301st ta\u00f0. Og vit mugu a\u0301sanna aftur og aftur, at megna vit ikki ta\u00f0, ja, so fer verki\u00f0 ikki vi\u0301\u00f0ari."}, {"text_idx": "#000008", "text": "Naka\u00f0 eftir at evangelii\u00f0 fyrst var pr\u00e6dika\u00f0, kom ein av teimum ny\u0301ggju i\u0301 tru\u0301nni til tru\u0301bo\u00f0aran og seg\u00f0i, at hann hev\u00f0i no\u0301gv skyldfo\u0301lk i\u0301 eini a\u00f0rari bygd naka\u00f0 ha\u00f0ani, og at ta\u00f0 var av sto\u0301rum ty\u0301dningi, at tru\u0301bo\u00f0arin fo\u0301r hagar og seg\u00f0i teimum tey go\u0301\u00f0u ti\u0301\u00f0indini."}, {"text_idx": "#000010", "text": "\u201eNei. Hatta er naka\u00f0, sum eg hv\u00f8rki eri f\u00f8rur fyri at gera ella havi ti\u0301\u00f0 at gera.\u201c"}, {"text_idx": "#000011", "text": "Tru\u0301bo\u00f0arin tvi\u0301helt um ta\u00f0, sum hann hev\u00f0i sagt, og seg\u00f0i, at ma\u00f0urin ma\u0301tti taka s\u00e6r stundir at gera ta\u00f0. Seg\u00f0i, at hann skuldi hja\u0301lpa honum og leggja honum lag a\u0301. Men at fara hagar, ta\u00f0 ma\u0301tti ma\u00f0urin sja\u0301lvur. Ma\u00f0urin helt upp a\u0301 si\u0301tt, og solei\u00f0is enda\u00f0i samtalan. Ma\u00f0urin var rasandi, ta\u0301 i\u00f0 hann fo\u0301r avsta\u00f0."}, {"text_idx": "#000012", "text": "Hetta var ein \u00e6ttarbo\u0301lkur, har ta\u00f0 ofta skuldi li\u0301ti\u00f0 til, at menn fo\u0301ru til va\u0301pnini. Ju\u0301, ma\u00f0urin var tru\u0301gvandi, men no\u0301gv av ti\u0301 gamla sat eftir i\u0301 honum."}, {"text_idx": "#000013", "text": "St\u00f8\u00f0an var spent. Men so nakrar dagar seinni kemur ma\u00f0urin aftur og sigur vi\u00f0 tru\u0301bo\u00f0aran, at hann hev\u00f0i hugsa\u00f0 no\u0301gv um ta\u00f0 og var komin eftir, at kanska hev\u00f0i tru\u0301bo\u00f0arin r\u00e6tt. Ta\u00f0 var hansara uppga\u0301va at fara til skyldfo\u0301lkini."}, {"text_idx": "#000014", "text": "Tru\u0301bo\u00f0arin leg\u00f0i honum lag a\u0301, og so fo\u0301r ma\u00f0urin. Harrin signa\u00f0i, og fleiri komu til tru\u0301gv. I\u0301 dag er ein virkin samkoma har a\u0301 sta\u00f0num."}, {"text_idx": "#000019", "text": "Teir komu fyri mongum a\u0301rum si\u0301\u00f0an til ta ni\u00f0urst\u00f8\u00f0u, at skuldu tey tru\u0301gvandi veruliga l\u00e6ra at taka a\u0301byrgd av vanligu m\u00f8tunum, kundu teir ikki vera til sta\u00f0ar. Ta\u00f0 vi\u0301sti seg hv\u00f8rja fer\u00f0, at ta\u0301 i\u00f0 teir vo\u0301ru a\u0301 m\u00f8ti, blivu m\u00f8tini trek og tung; men ta\u0301 i\u00f0 teir ikki vo\u0301ru har, gekk m\u00f8ti\u00f0 v\u00e6l."}, {"text_idx": "#000020", "text": "I\u0301sta\u00f0in ny\u0301ta tru\u0301bo\u00f0ararnir no\u0301gva ti\u0301\u00f0 saman vi\u00f0 teimum elstu og \u00f8\u00f0rum, sum hava a\u0301byrgd."}, {"text_idx": "#000021", "text": "Ju\u0301, eg veit, at hetta ljo\u0301\u00f0ar alt i\u0301 so fremmant. Sm\u00e6dni mo\u0301tvegis u\u0301tlendingum ger seg ikki galdandi i\u0301 f\u00f8royskum samanhangi, men ta\u00f0 ger ta\u00f0 mangasta\u00f0ni i\u0301 londum langt burtur."}, {"text_idx": "#000022", "text": "Munur ella ikki, so l\u00e6rir hetta d\u00f8mi\u00f0 okkum, at ta\u00f0 er av sto\u0301rum ty\u0301dningi, at vit alla ti\u0301\u00f0ina hava fingurin a\u0301 pulsinum, so vit ikki hindra ti\u0301, sum Gud ger. Ta\u00f0 er so l\u00e6tt at vera meira til hindurs enn til hja\u0301lpar."}, {"text_idx": "#000025", "text": "Ny\u0301ggjastu u\u0301r Lurta og hygg"}]